El Departament d'Agricultura disposa de plans d'actuació en execució pel que fa a les espècies invasores presents a Catalunya i que afecten l'activitat agrària, com és el cas del cargol poma i de la vespa velutina.
Aquests plans d'actuació són implementats per les diferents unitats del DAAM amb competències en la matèria (DG Desenvolupament Rural, DG Agricultura i Ramaderia).
S'ha continuat elaborant més protocols, ja sigui de forma directa o coordinadament amb altres entitats o administracions.
Així, ja es disposa d'alguns protocols o estratègies com el visó americà, la cortaderia, l'ailant, el carpobrotus, etc. Així mateix, es continuen portant a terme accions per erradicar espècies exòtiques com els omatrotriton, trobat en diverses basses al Solsonès i el Montsià, exemplars de coipu que entren per l'Alt Empordà, cranc roig, etc.
Per detectar i fer un seguiment d'espècies exòtiques al medi natural, entre les quals les invasores, i amb l'objectiu de gestionar el risc i minimitzar impactes, el Departament d'Agricultura ha creat una base de dades (EXOCAT) que forma part de la xarxa d'alerta d'espècies exòtiques invasores al medi.
L' EXOCAT s'amplia de forma contínua i es manté la base de dades actualitzada gràcies a l'aportació tant del Departament d'Agricultura com dels ciutadans.
S'està elaborant el flux d'informació i notificacions per fer efectiva la xarxa d'alertes, i la coordinació amb el MAGRAMA.
També s'ha participat en xerrades per donar a conèixer aquests problemes, així com en sessions del PAF i del PATT per a la coordinació i divulgació en aquesta matèria.
S'ha aprovat la Resolució ARP/663/2018, de 4 d'abril, per la qual es fixen les espècies objecte d'aprofitament cinegètic, els períodes hàbils de caça i les vedes especials per a la temporada 2018-2019 en tot el territori de Catalunya (Resolució de 4 d'abril, publicada al BOE núm. 85, de 7 d'abril).
El text del Decret de comercialització de la carn de caça ja ha acomplert gairebé tots els tràmits previs a la seva aprovació i publicació.
Actualment es troba en la fase d'informació Pública per part de tots els Estats de la Unió Europea, fase que finalitza el 20 d'agost.
Es va elaborar el Pla de Millores i ja s'han posat en marxa les actuacions definides en el Pla.
Es preveu l'aprovació inicial de 5-7 plans especials d'espais de protecció especial.
La tramitació dels plans ja garanteix la participació dels sectors implicats.
Actualment, s'avança en una estratègia per reduir la finalització dels treballs.
En paral·lel, els plans especials del Parc Natural del Cadí-Moixeró, PRUG marí del Cap de Creus i PRUG de les Illes Medes es troben en els seus estadis finals, i inclouen o han inclòs processos de participació ciutadana.
Cal assenyalar, també, l'avançat estat de tramitació del Pla de l'Alta Garrotxa i en l'estudi de les al·legacions del Parc Natural de Cap de Creus.
S'han fet les gestions oportunes perquè l'activitat agrària sigui un actiu important i reconegut en els espais naturals.
En aquest sentit, s'han proposat diverses mesures agroambientals en aquests espais.
D'acord amb les seves competències, el Departament d'Agricultura treballa de manera permanent per a la realització d'aquesta mesura.
Durant aquests anys s'han realitzat treballs i s'han establert contactes internacionals, així com un inventari de productes dels parcs que serien susceptibles d'acollir-s'hi.
L'actuació, però, resta pendent de disposar de dotació pressupostària per a la seva implantació.
Des del Departament de Territori i Sostenibilitat es preveu estudiar durant l'any 2017 l'impuls de la marca de parcs naturals com a eina de reconeixement del paper que té el sector primari en la conservació i gestió dels espais naturals protegits, quan les activitats es realitzen en un marc de sostenibilitat i de col·laboració amb els gestors d'aquests espais.
La dinamització socioeconòmica del territori és una de les accions troncals dins dels esquemes dels plans de gestió dels parcs naturals i, entre d'altres actuacions, s'inclou l'edició de material divulgatiu.
Alguns Parcs Naturals ja han elaborat un catàleg de productors i artesans que es troben dins l'àmbit de l'espai protegit i que realitzen la seva activitat de manera sostenible i d'acord amb els objectius de gestió.
Es continua participant en totes aquelles fires que s'adiuen amb els objectius de conservació.